OpenLLM-France/wikimedia huggingface dataset:
# Grup de la donnayita

El grup de la donnayita és un grup de cinc minerals carbonats que inclouen diverses terres rares a la seva composició. Aquestes són les espècies minerals que integren el grup de la donnayita:
| Espècie | Fórmula |
| Donnayita-(Y) | NaCaSr₃Y(CO₃)₆·3H₂O |
| Ewaldita | Ba(Na,Ca,Y,Ce,K)(CO₃)₂·2,6H₂O |
| Mckelveyita-(Nd) | (Ba,Sr)(Nd,Ce,La)(CO₃)₂·4-10H₂O |
| Mckelveyita-(Y) | NaCaBa₃Y(CO₃)₆·3H₂O |
| Weloganita | Na₂Sr₃Zr(CO₃)₆·3H₂O |

## Referències

* 1 2 «Donnayite Group» (en anglès). Mindat. [Consulta: 11 maig 2016].
# Freibergita

La freibergita és un mineral desacreditat per l'Associació Mineralògica Internacional. Actualment el terme freibergita es considera una sinònim del grup de la freibergita.
La freibergita fou descoberta l'any 1853 a la mina Himmelsfürst, a Erbisdorf, prop de Freiberg, Saxònia, Alemanya, d'on rep el seu nom.

## Referències

* ↑ «Freibergite subgroup» (en anglès). Mindat. [Consulta: 15 març 2022].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ «Freibergite» (en anglès). Mindat. [Consulta: 15 març 2022].
* ↑ Anthony, J.W.; Bideaux, R.A.; Bladh, K.W. [et al.].. «Freibergite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 29 març 2012].
# Al-Urma

Al-Urma fou un petit moviment guerriller de Caixmir fundat als anys vuitanta i dirigit per Mushtak Ahmed Zargar. Es va fusionar el 1998 amb el grup de fidels de Masood Azhar, formant el Jaish-e-Mohammad Mujhaeddin E-Tanzeem.
# Marc Juni Brut (magistrat)

Marc Juni Brut (llatí: Marc Junius Brutus) va ser probablement fill de Dècim Juni Brut Esceva i va ser el primer que va organitzar un combat de gladiadors a Roma, al Fòrum Boarium, juntament amb el seu germà Dècim Juni Brut, en honor del seu pare, de qui se celebrava el funeral. Va ser l'any 264 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 592.
# Marc Juni Brut (tribú)

Marc Juni Brut (en llatí Marcus Junius Brutus) va ser un magistrat romà.
Va ser elegit tribú de la plebs l'any 195 aC i juntament amb el seu col·lega i possiblement germà, Publi Juni Brut, va treballar per a impedir l'anul·lació de la Lex Oppia que restringia les despeses de les dones romanes. Va ser nomenat pretor romà l'any 191 aC i tenia jurisdicció sobre la ciutat mentre els seus col·legues la tenien a les províncies. Durant el seu període de pretor va dedicar un temple a la Magna Mater Idaea, una divinitat Frígia identificada amb Cíbele, moment en què es van celebrar per primer cop els anomenats Ludi Megalenses. El 189 aC va ser enviat com a ambaixador a l'Àsia per establir els termes de la pau amb Antíoc III el gran. Un cònsol del mateix nom apareix l'any 178 aC, però no és segur que sigui la mateixa persona i es pensa que més aviat podria ser el seu fill.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 592.

## Bibliografia

* Dictionary of Greek and Roman Geography (William Smith, 1854)
# Set Meravelles de Romania

Diverses llistes de les Set meravelles de Romania (en romanès: Cele Şapte Minuni ale României) s’han compilat des del passat fins a l'actualitat per catalogar les estructures artificials més espectaculars de Romania.

## Llistes
### Evenimentul Zilei ' set meravelles

| Número | Meravella | Ubicació |
| 1 | Conjunt escultòric de Constantin Brâncuși | Târgu Jiu, comtat de Gorj |
| 2 | Castell de Corvin | Hunedoara, comtat de Hunedoara |
| 3 | Ciutadella Alba Carolina | Alba Iulia, comtat d'Alba |
| 4 | Fortaleses dacies de les muntanyes Orăștie | Muntanyes Orăștie, comtat de Hunedoara i comtat d'Alba |
| 5 | Palau de la Cultura de Iași | Iași, comtat de Iași |
| 6 | Esglésies de Moldàvia | Comtat de Suceava |
| 7 | Sibiu | Sibiu, comtat de Sibiu |

### Imperator viatges ' set meravelles

| Número | Meravella | Ubicació |
| 1 | Castell de Bran | Bran, comtat de Brașov |
| 2 | Castell de Corvin | Hunedoara, comtat de Hunedoara |
| 3 | Cementiri alegre | Săpânța, comtat de Maramureș |
| 4 | Castell de Peleș | Sinaia, vall de Prahova |
| 5 | Carretera Transfăgărășan | Muntanyes de Făgăraș |
| 6 | Salina Turda | Turda, comtat de Cluj |
| 7 | Monestir de Voroneț | Esglésies de Moldàvia, Bucovina, comtat de Suceava |
| Número | Meravella | Ubicació |
| 1 | Castell de Corvin | Hunedoara, comtat de Hunedoara |
| 2 | Biblioteca Universitària Central de Bucarest | Bucarest |
| 3 | Castell de Bran | Bran, comtat de Brașov |
| 4 | Palau del Parlament | Bucarest |
| 5 | Castell de Peleș | Sinaia, vall de Prahova |
| 6 | Ciutadella de Făgăraș | Făgăraș, comtat de Brașov |
| 7 | Ateneu Romanès | Bucarest |
| 8 | Escultura de Decèbal | Iron Gates, Orșova, comtat de Mehedinți |
| 9 | Portes de ferro | Riu Danubi, Orșova, comtat de Mehedinți |
| 10 | Pas elevat de Basarab | Bucarest |
| 11 | Creu dels herois al pic Caraiman | Muntanyes Bucegi, muntanyes dels Carpats |
| 12 | Cascada Bigăr | Anina, comtat de Caraș-Severin |
| 13 | Mausoleu de Mărășești | Mărășești, comtat de Vrancea |

## Galeria

* El monestir de Voroneț dels monestirs pintats del municipi de Suceava
* Fortalesa daciana de Sarmizegetusa Regia
* Escultura rupestre del rei Decèbal
* Castell de Bran
* Carretera Transfăgărășan

## Vegeu també

* Set meravelles del món

## Referències

* ↑ Adam Popescu. «Iata cele 7 minuni ale Romaniei!». Evenimentul Zilei, 18-09-2007.
* ↑ «Cele 7 minuni ale Romaniei – la final !», 20-07-2012.
# Barça One

Barça One és una plataforma de distribució directa propietat del F.C Barcelona. Es tracta d'una plataforma d'accés gratuït, amb publicitat, i a la qual no cal registrar-se per accedir-hi. Tot i que també hi ha una modalitat de pagament sense anuncis. S'hi pot veure contingut sobre el club, com per exemple directes, informatius, continguts exclusius de l'equip i un arxiu de més de 1.500 hores de partits històrics.
Es va presentar el dia 4 d'abril de 2024 en un acte a la Torre Glòries presentat per la humorista Charlie Pee i el periodista Llorenç Tarrés, i on hi van ser presents, entre altres, els integrants de la primera plantilla de l'equip de futbol, els capitans de les seccions, el president del club, Joan Laporta, i el director de Barça One, Toni Cruz.
El primer programa realitzat exclusivament per al canal va ser Orígens Araujo, un documental sobre el central uruguaià Ronal Araujo.
El dia 7 d'abril de 2024 va fer la primera emissió en directe d'un partit de les categories inferiors del Barça retransmetent un partit entre el Juvenil A del Barça i el CE Sabadell.

## Referències

* ↑ «Laporta: "Barça One será la referencia de todos los barcelonistas"» (en castellà), 04-04-2024. [Consulta: 7 abril 2024].
* ↑ «Laporta quiere que Barça One sea una "referencia de todos los barcelonistas"» (en castellà), 04-04-2024. [Consulta: 7 abril 2024].
* ↑ «'Barça One', la nueva plataforma streaming del FC Barcelona» (en castellà), 05-03-2024. [Consulta: 7 abril 2024].
* ↑ «Vuelven las retransmisiones en directo de la cantera del Barça» (en castellà), 06-04-2024. [Consulta: 7 abril 2024].
# Infracriptogàmic

L'estrat hipogeu o infracriptogàmic és un dels cinc estrats de la botànica. Té unaalçada no superior a uns quants mil·límetres. Es compon principalment de molses i líquens.

## Fonts

* Cours d'agronomie de terminale agricole S.T.A.E. (Sciences et technologies de l'agronomie et de l'environnement, option technologies des systèmes de production).
# Línia evolutiva de Trapinch

Aquesta línia evolutiva de Pokémon inclou Trapinch, Vibrava i Flygon.

## Trapinch

Trapinch és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i evoluciona a Vibrava.

## Vibrava

Vibrava és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i tipus drac. Evoluciona de Trapinch i evoluciona a Flygon.

## Flygon

Flygon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i tipus drac i evoluciona de Vibrava.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Trapinch a Bulbapedia (anglès)
* Vibrava a Bulbapedia (anglès)
* Flygon a Bulbapedia (anglès)
Espècies de Pokémon :
# Atletisme als Jocs Olímpics d'estiu de 1912 - 10 km marxa masculina

Els 10 km marxa masculina van ser una de les proves del programa d'atletisme disputades durant els Jocs Olímpics d'Estocolm de 1912. Va ser la segona vegada que es disputava una prova de marxa, després de la seva estrena en els anteriors Jocs amb les 10 milles i els 3.500 metres marxa. En aquesta edició dels Jocs els 10 km va ser l'única prova de marxa. La prova es va disputar el dilluns 8 i dijous 11 de juliol de 1912 i hi van prendre part 22 atletes de 12 nacions diferents.

## Medallistes

| Or | Plata | Bronze |
| George Goulding (CAN) | Ernest Webb (GBR) | Fernando Altimani (ITA) |

## Resultats
### Semifinals

Les dues semifinals es van disputar el dilluns 8 de juliol de 1912. Els cinc primers de cada semifinal passaven a la final.
Semifinal 1
| Posició | Atleta | Temps | Qual. |
| 1 | George Goulding (CAN) | 47:14.5 | QF |
| 2 | Ernest Webb (GBR) | 47:25.4 | QF |
| 3 | Aage Rasmussen (DEN) | 48:15.8 | QF |
| 4 | Fernando Altimani (ITA) | 48:54.2 | QF |
| 5 | William Palmer (GBR) | 51:21.0 | QF |
| 6 | Samuel Schwartz (USA) | 53:30.8 | |
| 7 | Edward Renz (USA) | 53:30.8 | |
| — | Kaarel Lukk (RUS) | No finalitza | |
| — | Rudolf Richter (BOH) | No finalitza | |
| — | Eduard Hermann (RUS) | Desqualificat | |
Semifinal 2
| Posició | Atleta | Temps | Qual. |
| 1 | William Yates (GBR) | 49:43.6 | QF |
| 2 | Arthur St. Norman (RSA) | 50:17.9 | QF |
| 3 | Thomas Dumbill (GBR) | 50:57.6 | QF |
| 4 | Vilhelm Gylche (DEN) | 51:13.8 | QF |
| 5 | Frederick Kaiser (USA) | 51:31.8 | QF |
| 6 | Alfred Voellmeke (USA) | 52:29.0 | |
| 7 | Rolando Salinas (CHI) | 55:02.0 | |
| 8 | Henrik Ripszám (HUN) | 55:20.6 | |
| 9 | Aleksis Aide (RUS) | 59:24.4 | |
| — | István Drubina (HUN) | No finalitza | |
| — | Robert Bridge (GBR) | Desqualificat | |
| — | William Murray (ANZ) | Desqualificat | |
| — | Niels Petersen (DEN) | Desqualificat | |

### Final

La final es va disputar el dijous 11 de juliol de 1912.
| Posició | Atleta | Temps |
| 1 | George Goulding (CAN) | 46:28.4 |
| 2 | Ernest Webb (GBR) | 46:50.4 |
| 3 | Fernando Altimani (ITA) | 47:37.6 |
| 4 | Aage Rasmussen (DEN) | 48:00.0 |
| — | Vilhelm Gylche (DEN) | No finalitza |
| — | Frederick Kaiser (USA) | No finalitza |
| — | William Palmer (GBR) | No finalitza |
| — | Thomas Dumbill (GBR) | Desqualificat |
| — | Arthur St. Norman (RSA) | Desqualificat |
| — | William Yates (GBR) | Desqualificat |

## Referències

* ↑ «Athletics at the 1912 Stockholm Summer Games: Men's 10 kilometres Walk Round One». Sports Reference. Arxivat de l'original el 24 d'octubre 2012. [Consulta: 26 juny 2016].

## Bibliografia

* Bergvall, Erik (ed.). Adams-Ray, Edward (trans.).. The Official Report of the Olympic Games of Stockholm 1912. Estocolm: Wahlström & Widstrand, 1913.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 3 gener 2007].
# Villanueva de la Nía

Villanueva de la Nía és una localitat que pertany a municipi càntabre de Valderredible. Està situada a 14 km de Polientes, a 28 de Reinosa i a 21 d'Aguilar de Campoo. La seva altitud per sobe el nivell del mar és de 730 m i es troba envoltada per turons de fins a 1,000 m. És, després de Polientes, la localitat que més habitants conserva, uns 70 (2004). Hi són abundants les típiques cases càntabres, cases de pedra de dos pisos. També s'hi troben restes d'ermites rupestres de l'época de la repoblació així com una necròpoli medieval al voltant de l'església de "San Juan Bautista".
# Navamuel

Navamuel és un poble situat al municipi càntabre de Valderredible. Hi viuen 24 persones (2004) i dista de Polientes en 34 km. Està situat a 900 m per sobre el nivell del mar. S'hi troba una església parroquial del segle xvii.
# Salcedo (Valderredible)

Salcedo és una localitat al municipi càntabre de Valderredible, en la que el 2004 hi vivien 24 persones. És a 5 km al nord de Polientes i a 804 m per sobre el nivell del mar. Hi ha una església parroquial barroca dedicada a "San Andrés".
# Línia evolutiva de Horsea

Aquesta línia evolutiva de Pokémon inclou Horsea, Seadra i Kingdra.

## Horsea

Horsea és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona en Seadra.
El nom de horsea ve d'invertir la paraula seahorse (cavallet de mar en anglès). És també un joc de paraules amb "Horsey" però pronunciat "horsea" per relació amb el seu hàbitat.

## Informació general

Sembla un cavallet de mar, amb una cua corbada de forma tibada i amb aletes de punta en blanc a l'esquena. Té els ulls rojos, un musell curt i curtes aletes de color blau al seu cap. El seu estómac és de color crema. El seu moviment característic és el bubblebeam. En el joc Pokémon Go es necessiten 50 caramels de Horsea per evolucionar-lo a Seadra.

## Seadra

Seadra és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona de Horsea. Evoluciona en Kingdra.

## Kingdra

Kingdra és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i drac. Evoluciona de Seadra.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Horsea a Bulbapedia (anglès)
* Seadra a Bulbapedia (anglès)
* Kingdra a Bulbapedia (anglès)
Espècies de Pokémon :
# Temple del Nord

El temple del Nord és un petit temple que fou construït al costat del temple d'Amenhotep III i al lloc on hi havia el temple de Ramsès IV, a la zona de necròpolis de l'oest de Luxor. El seu propietari és desconegut.
# Salvador Casamitjana Mensa

Nascut a Badalona el 5 de setembre de 1838 i batejat a la parròquia de Santa Maria el mateix dia, fill de Joseph Casamitjana Suñol, bracer, i de Magdalena Mensa Monràs.
L'any 1889 crea a Sants l'empresa que fabrica i comercialitza "Lejía Conejo".
Es casa amb Teresa Tomàs amb qui té un mínim de dos fills: Montserrat, que morí el 1868, i Lluís, nascut el 1876, que va convertir l'empresa en societat anònima i que malgrat viure fins a 1950 no va tenir descendència.
# Finca Conventual annexa a la Granja Vella de Martí Codolar

Finca Conventual annexa a la Granja Vella de Martí Codolar és una obra de Barcelona inclosa a l'Inventari del Patrimoni Arquitectònic de Catalunya.

## Descripció

Conjunt d'edificacions annexes a la finca de la Granja Vella, format per diferents construccions asimètriques, dominant les línies modernes.
Sobresurt un gran casal en forma de mas tradicional i d'altres construccions de tendències conventuals. Les diverses teulades dominants són a dues vessants i les obertures són finestrals i portals. Una petita capella modernitzada acompleix la dedicació del conjunt, que ha sofert moltes modificacions des dels seus orígens.
La finca és envoltada de jardins, on no manquen plantacions i arbredes.

## Història

Sembla que en principi formà part del monestir de Sant Jeroni de la Vall d'Hebron, que disposava de moltes propietats en aquests verals, anomenades la Granja Vella i la Granja Nova.
L'any 1722 s'inicià la construcció del "Camí de les Oliveres" per unir les dues propietats. L'any 1862 les granges foren segregades per Isidre Inglada i comprades per Josep Callès i Codolar.
Durant un temps aquests terrenys foren dedicats a finalitats agrícoles, i més tard hi fou construïda l'actual finca, que finalment fou ocupada per una comunitat religiosa. Avui el convent és regentat per monges Clarisses Caputxines.

## Referències

* 1 2 3 4 5 6 «Finca Conventual annexa a la Granja Vella de Martí Codolar». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Giratina

Giratina és un Pokémon llegendari de la quarta generació que sols existeix a la regió de Sinnoh. Es troba a la cova Retorn als videojocs Pokémon Diamant i Pokemon Perla, i al Món Distorsió a Pokémon Platí.

## Referències

* ↑ «Giratina» (en anglès). IGN, 14-02-2013. [Consulta: 8 octubre 2023].

## Enllaços externs

* Giratina a Bulbapedia (anglès)
# Pisum

Pisum és un gènere de plantes amb flors de la família de les fabàcies. L'espècie d'aquest gènere més coneguda és el pèsol (Pisum sativum). Són espècies originàries de sud-oest d'Àsia i nord-est d'Àfrica. Conté d'una a cinc espècies segons la interpretació taxonòmica que s'adopti; La base de dades de lleguminoses Internacional (ILDIS) accepa tres espècies, una d'elles amb dues subespècies :
* Pisum abyssinicum (syn P. sativum subsp. abyssinicum)
* Pisum fulvum
* Pisum sativum - Pèsol
** Pisum sativum subsp. elatius (syn. P. elatius, P. syriacum)
** Pisum sativum subsp. sativum
Pisum sativum (el pèsol comú), està domesticat i és un conreu principal. La subespècie silvestres s'anomena P. sativum ssp elatius i la cultivada P. sativum ssp sativum
Les espècies de Pisum es fan servir com aliment per diverses larves de lepidòpters incloent-hi Bucculatrix pyrivorella, i la papallona de la col, Hypercompe indecisa.
La flor de Pisum sativum té 5 sèpals (fusionats), 5 pètals, 10 anteres (9 de fusionades i una de lliure) i dos carpels fusionats.
Als Països Catalans l'única espècie de Pisum autòctona és el pèsol Pisum sativum ssp elatius. La distinció entre les dues subespècies és insegura. Únicament s'ha trobat la subespècie elatius a diversos punts de Catalunya i a la Serra de Llevant de Mallorca, no pas al País Valencià.

## Notes

* ↑ Flora dels Països Catalans Bolòs i Vigo Barcelona 1980
# Maria Antònia de Vilallonga i Cabeza de Vaca

Maria Antonia de Vilallonga i Cabeza de Vaca (+2013, Barcelona),, filla de Salvador de Vilallonga i de Càrcer, heretar del seu pare el títol marquesa de Castellmeià per reial carta de successió: BOE 15 de gener de 1979. Al morir sense descendència el títol queda vacant des del 8 de novembre de 2013.
# Àsia Meridional

Àsia Meridional o Àsia del Sud és la regió geogràfica del món que agrupa els estats de les zones veïnes del Subcontinent indi.

## Definicions

Segons les definicions emprades pot incloure els estats següents:
* Només les zones del Subcontinent indi al sud de l'Himalaia, amb l'Índia, Pakistan, Bangladesh, Nepal, Bhutan, Sri Lanka, i les Maldives.
* La regió 1 més l'Afganistan, sovint amb Myanmar (nou nom del que era Birmània amb capital a Yagon o Rangoon) (i, en alguns casos, el Tibet).
Històricament cal destacar l'existència de poderoses civilitzacions des de l'antiguitat. Els estats actuals de la zona tenen un passat comú recent com a colònies britàniques a l'època de l'imperialisme. Des de la independència han tingut lloc diverses guerres per motius fronterers i religiosos. Aquesta regió es caracteritza per una gran diversitat cultural i una forta densitat de població, amb un 20% dels habitants d'Àsia.
La varietat és palesa en la geografia, amb zones desèrtiques, l'Oceà Índic, l'existència de les muntanyes més altes del planeta, grans rius i fenòmens climàtics com els monsons.

## Organismes

El SAARC és l'organisme que vetlla per la unitat dels diferents Estats que estan a la zona, per aconseguir més progrés econòmic. Els països en què s'apliquen són l'Índia, Pakistan, Bangladesh, Nepal, Bhutan, Sri Lanka, Maldives, i l'Afganistan.
Els estats membres del SAARC han firmat el SAFTA, un acord preliminar vers una unió econòmica.

## Vegeu també

* Subcontinent indi

## Referències

* ↑ «SAARC». Arxivat de l'original el 2007-11-19. [Consulta: 14 novembre 2009].
* ↑ «Declaration of the 14th SAARC Summit, New Delhi» (en anglès). satp.org. [Consulta: 14 novembre 2021].
* ↑ Editorial «History and mission of SAARC». Daily Star, Sri Lanka, 01-08-2008 [Consulta: 10 novembre 2013].
* ↑ SAARC Summit press, 1st Summit. «1st Summit Declaration». SAARC Summit press, 1st Summit. SAARC Summit press, 1st Summit. Arxivat de l'original el 7 de juny 2016. [Consulta: 17 gener 2015].
* ↑ «SAFTA». Arxivat de l'original el 2012-03-12. [Consulta: 14 novembre 2009].

## Enllaços externs

* World Bank, South Asia Region
* BBC News South Asia Arxivat 2017-05-06 a Wayback Machine.
* South Asian Awareness Network Conference Website Arxivat 2011-10-08 a Wayback Machine.
* Digital South Asia Library
# Quintanilla de Rucandio

Quintanilla de Rucandio és una localitat, situada al municipi càntabre de Valderredible, habitada per 18 persones (2004). Es troba a 22 km de Polientes i a 804 m per sobre el nivell del mar.
# Fasciïtis necrotitzant

La fascitis necrosant és una infecció aguda que s'estén pel teixit cel·lular subcutani i la fàscia, produint una ràpida necrosi tissular, amb greu afecció de l'estat general.

## Història

Els coneixements i les nocions sobre fascitis necrosant han anat variant durant la història, des del seu descobriment fins a l'actualitat. Ha estat descrita a l'antiguitat amb altres noms, però la similitud dels símptomes descrits demostren que es tracta de fascitis necrosant. Se'n van obtenir referències per Hipòcrates, Galè i Avicena. Al segle XVIII va ser anomenada «úlcera maligna». És durant el 1820 quan el cirurgià militar Joseph Jones dóna detalls sobre aquesta afecció, que anomena «gangrena d'hospital». Durant els anys següents, la fascitis necrosant va ser coneguda i temuda als hospitals de guerra, mentre que a hospitals civils era difícil de trobar. Fins al segle XX se la va seguir anomenant Gangrena d'hospital, o si no, Fagedeno. El 1883, Fournier publica el seu treball sobre la gangrena del perineu i els genitals. Aquesta variant de fascitis necrosant és anomenada gangrena de Fournier fins i tot a l'actualitat. Durant el segle XX va ser cridada de diverses maneres, entre elles «erisipel·la necrosant» i «Gangrena estreptocòccica aguda hemolítica». L'any 1952 es va arribar a l'actual denominació de fascitis necrotitzant encunyada per B. Wilson. Aquest nou terme incloïa ja els dos tipus de fascitis necrosant.